ועדת החוקה, חוק ומשפט, כנסת 23, פרוטוקול מספר 43, 2020-07-06 10:15

יעקב אשר: אני פותח את ישיבת הוועדה.

יעקב אשר: הישיבה כרגע היא על הרוויזיה שהוגשה על ידי אלי אבידר וכל הקבוצה, ואני אבקש מקארין לנמק אותה.

ינון אזולאי: ביקשתי רוויזיה על ההסתייגות, כי עדיין לא נחתם החוק.

ינון אזולאי: אני יכול להגיש רוויזיה על ההסתייגות שלי.

יעקב אשר: לא.

ינון אזולאי: כן.

אלי אבידר: ודאי שכן.

אפרת חקאק: הוועדה כבר הצביעה על החוק עצמו, ולכן בקשות הרוויזיה.

ינון אזולאי: - - -

אלי אבידר: - - -

יעקב אשר: סליחה, אלי.

יעקב אשר: אל תעזור.

אלי אבידר: לא זימנתם אותו.

יעקב אשר: אל תעזור.

אלי אבידר: אל תפגעו לו בזכויות, הוא חבר כנסת.

אפרת חקאק: ההנמקה בהסתייגויות הייתה ביום חמישי שעבר.

ינון אזולאי: עכשיו.

ינון אזולאי: אתמול הגשתי הסתייגות דרך המייל.

יעקב אשר: אין אתמול, כבר עבר הזמן.

ינון אזולאי: כל עוד החוק לא הוצבע.

יעקב אשר: לא.

יעקב אשר: לא.

יעקב אשר: לא.

יעקב אשר: אזולאי, דקה.

יעקב אשר: עם כל הכבוד, עם כל הכבוד ידידי - - -

ינון אזולאי: כבוד מנהל הוועדה, אני רוצה להבין.

יעקב אשר: תקשיב.

יעקב אשר: אנחנו קודם כול כינסנו עכשיו את הישיבה על הרוויזיה.

יעקב אשר: אנחנו נצביע על הרוויזיה ולאחר מכן נדבר והטענות שלך ייבדקו.

יעקב אשר: זה הכול.

יעקב אשר: ואני מבקש לא להפריע לי.

ינון אזולאי: אף אחד לא מפריע.

ינון אזולאי: יעקב, אל תיקח את זה למקום - - -

יעקב אשר: לא.

ינון אזולאי: מותר לנו.

ינון אזולאי: זאת העבודה שלנו, עם כל הכבוד.

יעקב אשר: תקשיב, לי - -

ינון אזולאי: מה זה להפריע.

יעקב אשר: - - לא הייתם בדיון שבו העליתי את הנושא הזה.

יעקב אשר: הנושא הזה עלה, וגם שאלתי את היועץ המשפטי, את גור, ואני מבקש לקרוא לו.

ינון אזולאי: לא.

ינון אזולאי: הנושא של ההסתייגות שלי לא עלה.

ינון אזולאי: זה לא של משה ארבל.

יעקב אשר: אין לנו הסתייגות כזאת.

יעקב אשר: אדוני יבדוק את עצמו.

אלי אבידר: מה יבדוק?

אלי אבידר: הוא יודע שהוא שלח.

יעקב אשר: אין לנו הסתייגות כזאת.

יעקב אשר: "אלי מרכז הקואליציה", דקה.

יעקב אשר: קארין, בבקשה.

אלי אבידר: תצטרך להכניס את משמר הכנסת לשים לנו יד על הפה.

אלי אבידר: יעקב, אנחנו יכולים לדבר.

אלי אבידר: זה הדבר היחיד שנותר לנו.

יעקב אשר: לא.

יעקב אשר: לא.

יעקב אשר: לא עכשיו.

יעקב אשר: בבקשה, קארין, לנמק שתי דקות בבקשה את הרוויזיה.

קארין אלהרר: אדוני, אני רוצה לפתוח במחאה.

קארין אלהרר: אם יש חבר כנסת שהגיש הסתייגות, והיא לא נשמעת, זה דבר שהוא לא תקין.

יעקב אשר: שמה?

קארין אלהרר: לא תקין אם מישהו הגיש הסתייגות ולא דנים בהסתייגות שלו.

יעקב אשר: קארין.

יעקב אשר: קארין, אני מתפלא עלייך, אני אגיד לך למה.

יעקב אשר: אני סומך על אנשי המקצוע שנמצאים פה.

קארין אלהרר: בסדר, אני רק אומרת.

קריאות: - - -

אסף פרידמן: זה לא משנה.

אסף פרידמן: קבענו בשבוע שעבר.

משה ארבל: אדוני מנהל הוועדה, עם כל הכבוד, גם בשבוע שעבר שלחתי הסתייגות ולא הזמנת את חברי הכנסת, מגישי ההסתייגות.

אסף פרידמן: כן הוזמנתם באמצעות - - -

משה ארבל: לא נכון.

משה ארבל: תראה לי מייל יוצא, בבקשה.

משה ארבל: לא הזמנתם.

אסף פרידמן: אני לא רוצה לתת לעצמנו מחמאות, אבל אנחנו אחת הוועדות היותר מסודרות - - -

קריאות: - - -

יעקב אשר: חברים, נא להירגע ולהרגיע.

יעקב אשר: הוועדה הזאת עובדת בצורה מסודרת, יש לה אנשי מקצוע נהדרים, גם בתחום הניהול, בראשותו של אסף, וגם בתחום המשפטי.

יעקב אשר: אין דבר כזה שמגיע לכאן משהו ולא מטופל כחוק, כפי שצריך.

יעקב אשר: כל הסתייגות הייתה כאן, הונמקה פה, לא הגבלתי אפילו את זמן ההנמקות.

יעקב אשר: חבריי - - -

משה ארבל: אבל לא הזמנת.

יעקב אשר: סליחה.

יעקב אשר: אדוני לא בדק כנראה ולא עקב אחרי דיוני - - -

משה ארבל: עקבתי.

אלי אבידר: אני מבין שבקואליציה יש מפלגות שחשובות פחות.

אלי אבידר: איך זה עובד?

יעקב אשר: הוא לא עקב אחרי הדיונים.

יעקב אשר: תאמין לי, אני רואה אותך, אני רואה את אהרון – רודף שלום ואוהב שלום.

ינון אזולאי: לפחות הקנס ירד ל-300 שקל.

אלי אבידר: אני רוצה להבין, בקואליציה יש מפלגות שחשובות פחות?

יעקב אשר: אזולאי, מילה אחת לא יצאה, לא ממך ולא מיושב-ראש התנועה שלך, על הנושא הזה.

ינון אזולאי: אתה מדבר?

ינון אזולאי: אתה רוצה לקחת את הכותרת, רוצה לדבר קורונה.

ינון אזולאי: אשר, אל תעשה כותרות על הגב שלנו.

ינון אזולאי: אל תנסה לעשות כותרות - - -

יעקב אשר: אף אחד לא בא לעזור.

ינון אזולאי: - - - של מי שדואג לקורונה.

ינון אזולאי: אנחנו נמצאים בכל מקום ובכל דרך - -

יעקב אשר: ותלמד, אדוני, להגיש - - -

ינון אזולאי: - - אנחנו לא נמצאים פה ומנסים לקחת קורונה בכוח.

ינון אזולאי: אנחנו לא במקום הזה.

יעקב אשר: יגיש, אדוני - - -

ינון אזולאי: אנחנו לא במקום הזה.

ינון אזולאי: הינה, כמו שארבל רצה - - -

אלי אבידר: אדוני - - -

אלי אבידר: הגיע הזמן, יעקב, לנשק יום הדין, של גפני - - -

ינון אזולאי: - - - לא את הכותרת – אני לא אתן לזה לעבור.

ינון אזולאי: בסופו של דבר זה עבר עם 500 שקל, עם פגיעה באזרח.

ינון אזולאי: אז לא - - - לצעוק כותרת, עם כל הכבוד לך.

יעקב אשר: יגיש אדוני הסתייגויות ובזמן.

אלי אבידר: יעקב, הגיע הזמן לנשק יום הדין.

יעקב אשר: רגע.

אלי אבידר: נשק יום הדין, של גפני.

יעקב אשר: ידאג עם צוות לשכתו שזה יעבור.

ינון אזולאי: הגיע הזמן שנעבוד באמת ולא רק כותרות.

ינון אזולאי: תפסיק.

ינון אזולאי: אל תדבר לא עליי ולא על היושב-ראש ולא על אף אחד מאיתנו - - - למען ישראל.

אלי אבידר: תיכף מאגודת ישראל ינזפו בך ויגידו לך, "איפה הכרת הטוב"?

יעקב אשר: מאחר שאני מכבד אותך - - -

אלי אבידר: זה השלב שהם נוזפים בכם, בש"ס – הכרת הטוב.

יעקב אשר: חברים, מאחר שאני מכבד אותך, גם לך אני לא אענה על זה, אבל אני אענה לך, בהזדמנות אחרת.

יעקב אשר: בבקשה, קארין.

יעקב אשר: אף אחד לא מפריע לקארין לדבר.

קארין אלהרר: תודה רבה, אדוני היושב-ראש.

יעקב אשר: מי שבא אחרי שישה דיונים שהיו פה, מגיע עכשיו להגיד: נזכרתי במשהו מההתחלה - - -

אלי אבידר: איפה הכרת הטוב - - -

ינון אזולאי: עם כל הכבוד, אנחנו עדים בעוד דברים לדיון על ההסתייגות, נקודה.

יעקב אשר: בדיון שלך אמרתי לך את מה שעלה.

משה ארבל: וגם ראש המל"ל, אם רצה להעיר הערות על החוק, היה צריך להגיע לכאן לוועדה ולדבר.

אלי אבידר: לא.

אלי אבידר: הוא שולח פתקים - - -

יעקב אשר: אדוני לא ילמד אותי לנהל את הוועדה.

משה ארבל: ראש המל"ל היה צריך להתנהג כמו כל נציג ממשלה אחר, להגיע לכאן כמו כולם.

אלי אבידר: הוא מעלינו, ראש המל"ל.

אלי אבידר: מתי תבינו?

יעקב אשר: אלי, אני לא רוצה להגיע לקטע שאני מבקש ממך לצאת.

אלי אבידר: יעקב, זה מה שנותר לנו – לדבר.

אלי אבידר: אתה לא תעצור אותנו.

אלי אבידר: אנחנו נצעק מחוץ לדלת.

יעקב אשר: קארין.

קארין אלהרר: אז תן לי לדבר.

יעקב אשר: בבקשה.

קארין אלהרר: אדוני היושב-ראש, החוק הזה הגיע לפני מספר ימים.

קארין אלהרר: בתחילת הדיונים שמעתי הצהרה שלך, אדוני היושב-ראש, אפילו לא שלי, שבאה ואומרת שאין מקום במשבר כלכלי כזה להעלות את הקנס ל-500 שקלים.

קארין אלהרר: בעניין הזה, אני חייבת לומר, שלא היו הבדלים בין הקואליציה לאופוזיציה בדיוני הוועדה.

קארין אלהרר: כולנו פה אחד הסכמנו שאין מקום להעלות את הקנס.

קארין אלהרר: אני חוזרת ואומרת, הממשלה מתנהלת בכאוס.

קארין אלהרר: במקום לטפל בדברים הבוערים, הם יורים באוויר בלי מטרה.

קארין אלהרר: כך הדבר התנהל בחוק איכוני השב"כ, כך הדבר מתנהל בקנסות בגין אי-עטיית מסכה.

קארין אלהרר: אני אומר לאדוני: הבוקר התפרסם שבחולון היה מקרה שהמשטרה פוצצה במכות אזרח והפעילה טייזר.

קארין אלהרר: לאן הגענו, אדוני?

שלמה קרעי: אז למה אף אחד מכם לא הצטרף לדיון כשעשו את זה לתינוקת במאה שערים, חברת הכנסת אלהרר?

שלמה קרעי: אתה תהיה בשקט.

שלמה קרעי: לא שאלתי אותך.

שלמה קרעי: אין לך זכות דיבור.

שלמה קרעי: אני מחזק אותך.

שלמה קרעי: כבר לפני חודשיים ביקשתי ממישהו מכחול לבן או מיש עתיד להצטרף, ואף אחד לא רצה לבקש דיון.

קארין אלהרר: אני לא כחול לבן, התבלבלת.

שלמה קרעי: גם מיש עתיד, עוד יותר.

קארין אלהרר: תפנה לחברים שלך בקואליציה.

יעקב אשר: רבותיי, אין פה בעניינים האלה אף אחד.

יעקב אשר: כולנו נגד אלימות של שוטרים - - -

קארין אלהרר: זה לא ייאמן שהוא לא נותן לי להשלים משפט.

יעקב אשר: אני אתן לך, ודאי.

קארין אלהרר: לא אתה, קרעי.

שלמה קרעי: למדתי ממך.

יעקב אשר: מותר לו לומר איזה מילה, לכולנו קורה שאנחנו אומרים מילה אחת.

יעקב אשר: אנחנו כל הזמן חרדים לכך, מעבר לזה שאנחנו חרדים, אנחנו גם חרדים לכך שההוראות שמחלחלות לשטח יהיו נכונות, ושהשוטרים יעשו את שיקול הדעת הנכון.

יעקב אשר: אני לא יכול להכתים בזה את כולם, לא את כל השוטרים, אבל ראינו דברים מזעזעים בכל מקום, גם במקומות חרדיים וגם במקומות שאינם חרדיים, גם במקומות כלליים, ולצורך זה גם עשינו תיקונים ונתנו את האפשרות, ביקשנו וחידדנו את העניין הזה של הכשרה של השוטרים והפקחים, ואני מאוד מקווה שהדברים האלה לא ישנו.

קארין אלהרר: אני אומר לאדוני, אנחנו עדיין חושבים שהנושא של הפרטת השירות של השוטרים לפקחים הוא דבר שלא יעלה על הדעת.

קארין אלהרר: הוא דבר שגם משרד המשפטים לא אוהבים.

קארין אלהרר: יש פה - - -

יעקב אשר: אוקיי.

קארין אלהרר: רק שנייה, אדוני.

יעקב אשר: דקה אחרונה.

קארין אלהרר: יש פה הלחצה מיותרת בכיוון הלא נכון.

קארין אלהרר: הגיע הזמן לטפל במשבר.

קארין אלהרר: לא בסימפטומים שלו, אלא במשבר עצמו.

קארין אלהרר: יש כאן ממשלה שהכנסת מנג'סת לה.

קארין אלהרר: הם מאשימים את הכנסת במקום להאשים את עצמם.

קארין אלהרר: אני קוראת לך, אדוני, לפעול בהגינות וביושר.

קארין אלהרר: אמרת ש-500 שקל זה יקר מדי.

קארין אלהרר: לא שמעתי שהשתכנעת שפתאום זה סכום סביר.

יעקב אשר: נכון.

קארין אלהרר: אני יודעת, אדוני, שיש רוב בוועדה לסכום נמוך יותר.

קארין אלהרר: אני קוראת לך: זה המקום שלנו.

קארין אלהרר: אנחנו נבחרנו לא כדי לשרת את ראש הממשלה, נבחרנו כדי לשרת את הציבור.

קארין אלהרר: אני קוראת לך - - -

יעקב אשר: תודה.

קארין אלהרר: לא סיימתי.

יעקב אשר: תסיימי, כי אני רוצה להתקדם.

יעקב אשר: לענות ולהתקדם.

קארין אלהרר: תן לי לסיים.

יעקב אשר: בבקשה.

יעקב אשר: אני קוראת לך וליתר החברים בוועדה: הוועדה היא לא שטיחון, אף אחד לא בא לשכנע אותנו, רק ירו עלינו: ככה אמרו, ככה השר אמר, ככה ראש המל"ל אמר.

יעקב אשר: מישהו שכנע אותנו?

יעקב אשר: איתן, אתה השתכנעת?

יעקב אשר: אני יכול לענות?

קארין אלהרר: לא, אני לא סיימתי.

יעקב אשר: זה כבר ארבע דקות.

קארין אלהרר: תקשיב לי.

יעקב אשר: משפט אחרון.

אלי אבידר: אם הייתי יודע שאתה קוטע אותה, אני הייתי מנמק, אדוני.

יעקב אשר: היית עושה את זה קצר.

קארין אלהרר: אין לי קול לצעוק.

יעקב אשר: לא.

יעקב אשר: דווקא קול לא רע.

קארין אלהרר: אני לא צועקת.

יעקב אשר: הוא חזק.

קארין אלהרר: יש לי מגביר קול, אבל אני לא צועקת.

קארין אלהרר: אני לא מתווכחת עם אנשים.

קארין אלהרר: תן לי רק לסיים מה שיש לי להגיד.

יעקב אשר: בבקשה, אבל תחתרי לסיום.

קארין אלהרר: הנושא הזה הוא בנפשו של כל היושב סביב השולחן.

קארין אלהרר: אין פה מישהו שלא רוצה לטפל במשבר הזה.

קארין אלהרר: אין פה מישהו שחושב שבריאות הציבור זה דבר לא חשוב.

קארין אלהרר: יש כאן מחלוקת.

קארין אלהרר: אגב, אני לא בטוחה שהיא מחלוקת כאן בשולחן, היא מחלוקת בין הכנסת לבין הממשלה איך צריך לטפל במשבר.

קארין אלהרר: הטיפול המוצע על ידי הממשלה הוא לא טוב בעניין הזה.

קארין אלהרר: אני לא מתייחסת לדברים אחרים כרגע.

קארין אלהרר: בעניין הזה של המסכה, אין פה טיפול אמיתי.

קארין אלהרר: איתן, אני יודעת, זה מפריע לך, אבל תיאלץ להיאזר בסבלנות.

קארין אלהרר: אני אומרת לך, אדוני:

קארין אלהרר: הגיע הזמן שהוועדה תשמיע את קולה ובקול ברור וצלול.

קארין אלהרר: 500 שקל בתקופת משבר כלכלי, זה דבר שלא יעלה על הדעת.

יעקב אשר: תודה רבה.

יעקב אשר: אמרתי בפתח דבריי בישיבה הקודמת - - -

אלי אבידר: אפשר להגיד עוד משהו?

יעקב אשר: לא.

יעקב אשר: לא.

יעקב אשר: והסברתי את הדברים - - -

אלי אבידר: משהו קטן.

יעקב אשר: אלי, אני מבקש.

יעקב אשר: אני רוצה להצביע.

יעקב אשר: אנחנו דיברנו.

יעקב אשר: נתתי רשות דיבור לכולם.

יעקב אשר: זה לא הולך באופן רגיל בכל המקומות, בטח לא כשזה רק הצבעות.

יעקב אשר: הסברתי את דבריי ואמרתי קודם.

יעקב אשר: הנפתי דגל בעניין הזה.

יעקב אשר: לצערי הרב במפלגות הקואליציה אף מפלגה מהקואליציה לא הרימה את הדגל הזה בסופו של דבר.

קארין אלהרר: כי מה אכפת להם האזרחים?

יעקב אשר: סליחה, אל תעזרי לי.

יעקב אשר: לא הפרעתי לך.

יעקב אשר: שמעתי את חששותיהם של ראש המל"ל ושל אנשי המקצוע, לאו דווקא האנשים הפוליטיים.

אלי אבידר: השתכנעת?

יעקב אשר: לא אמרתי שהשתכנעתי, כי אני הצעתי 300 שקלים, אבל בסופו של דבר גם התיקונים שאנחנו עשינו, ואחד בעזרתך, קארין, שהיה חשוב מאוד, וגם התיקון שהתשלומים לא יעלו דווקא פה בעניין הזה.

יעקב אשר: לצערי הרב מתוך שלושה שניים השגנו, ועכשיו אני מעלה - - -

אלי אבידר: מה עשו לכם - - -

יעקב אשר: דקה.

יעקב אשר: דקה.

יעקב אשר: אני מבקש.

איתן גינזבורג: זה לא נכון שכל סיעות הקואליציה לא תמכו בדבר הזה.

יעקב אשר: לא.

יעקב אשר: בסופו של יום - - -

אלי אבידר: מה עשו לכם גדולי התורה שהחלפתם אותם עם נתניהו?

אלי אבידר: תגידו לי.

יעקב אשר: אני מעלה להצבעה את הרוויזיה.

קארין אלהרר: למה?

יעקב אשר: מי בעד הרוויזיה, ירים את ידו בבקשה.

יעקב אשר: מי נגד הרוויזיה?

יעקב אשר: בעד – 3

יעקב אשר: הרוויזיה לא אושרה.

יעקב אשר: בעד שלושה.

יעקב אשר: נגד שישה.

יעקב אשר: הרוויזיה ירדה.

יעקב אשר: תודה רבה לכולם.

יעקב אשר: אני נועל את הישיבה.